


2

[bookmark: _GoBack]			Dragan Stanišić[footnoteRef:1], Milan Vujanić2  [1:  Advokat Dragan Stanišić, Vase Pelagića3. Banja Luka, advokat@drstanisic.com; 
2  dr Milan Vujanić, prof, TSG doo, Beograd, vujanic@mail.com 
] 
Saobraćajno vještačenje kao dokazno sredstvo, pravna i tehnička pitanja
TRAFFIC ACCIDENT EXPERTISE AS evidence, LEGAL AND TECHNICAL QUESTIONS


Rezime: Tema rada je saobraćajno vještačenje u parničnom  postupku, specifičnosti i razgraničenje uloga suda i vještaka. Koja su  pravna pitanja na koje odgovor treba da da sudija, a koja tehnička pitanja na odgovor daje vještak, na koji način sud treba da rukovodi vještačenjem, šta se smatra ispunjenim zadatkom vještaka, kada treba tražiti dopunu vještačenja, a kada sud treba da imenuje drugog vještaka.

Abstract: The paper deals with the traffic expertise in civil litigation, specificity and demarcation of the role of the court and experts. What are the legal questions that should be answered to the judge, and the technical issues of the answer given an expert on how the court should be guided by expertise, what is considered fulfilled the task of the expert witness, when you need to look for a supplement expert, and when the court should appoint another expert. 

[bookmark: _Toc81142483]UVOD
Vještačenje je jedna od najvažnijih procesnih radnji građanskog parničnog postupka. Vještačenje je dokazno sredstvo koje se određuje kada za utvrđivanje i ocjenu neke važne činjenice treba pribaviti nalaz i mišljenja lica koja raspolažu stručnim znanjima odnosno vještinom, a koja znanja-vještine sud ne posjeduje. Osim u parničnom, vještačenje kao procesnu radnju nalazimo i u drugim pravnim postupcima (npr. krivičnom postupku, prekršajnom postupku, raznim vanparničnim postupcima, upravnom, pa čak i u disciplinskom postupku), pa vještačenje kao radnja ne predstavlja posebnost građanskog parničnog postupka. 
U sudskom postupku, sud utvrđuje postojanje samo onih činjenica koje su značajne za sudsku odluku, a to čini putem dokaznih sredstava kao procesnih radnji. Razvoj naučnih saznanja, kao i različitost odnosa u  koje dolaze subjekti u pravnim odnosima, te s tim u vezi mogućnost nastanka međusobnih sporova, nametnuli su da vještačenje bude gotovo nezaobilazna procesna radnja, bez koje se ne može uspješno u meritumu okončati niti jedan parnični postupak. 
Vještačenje se u pravilu provodi radi odgovora na tačno određeno činjenično pitanje, a nikada prilikom odlučivanja o primjeni pravne norme.
Uvodno treba napomenuti, iako je važnost vještaka kao dokaznog sredstva neupitna, da vještak kao lice koje provodi vještačenje nije pomoćnik sudije u smislu suđenja. To iz razloga što je vještakovo mišljenje o pojedinoj činjenici kao samo jednoj od premisa za zaključivanje, podložno logičkoj kritici suda, ali i poređenju s drugim vrstama dokaza koji su provedeni u pojedinom postupku, kako pojedinačno tako i svih zajedno. Vještak bi trebalo da kao dijelove vještačenja da svoj nalaz i svoje mišljenje, poštujući pravnio okvir, jer je vještačenje samo jedan dio u procesu suđenja.
U praksi je vrlo teško razdvojiti vještačenje i zaključke vještaka od suđenja. Za uspješnost konkretnog vještačenja podjednako su odgovorni i sudija i vještak. Sudija, ako nije dobro dao vještaku potrebna uputstva (zadatak – Naredbu) za vještačenje, a vještak, ako upute nije tražio ili nije po njima striktno postupio.
[bookmark: _Hlk513919157]Rad tretira saobraćajno - tehničko vještačenje u parničnom  postupku, specifičnosti vještačenja i pokušava da razdvoji ulogu suda i vještaka, odgovori koja su to pravna pitanja na koje odgovor treba dati sudija, koja činjenična pitanja na koja treba dati odgovor vještak. Takođe, u radu se vrši analiza da li i na koji način sud treba rukovoditi vještačenjem ili je to zadatak stranaka, šta se smatra ispunjenim zadatkom vještaka, koji su obavezni sastavni dijelovi vještačenja, kada treba vještačenje vratiti na dopunu, a kada imenovati drugog vještaka. 
[bookmark: _Toc514016026][bookmark: _Toc81142484]POJAM VJEŠTAKA I PRAVNI OKVIR VJEŠTAČENJA
Vještak je fizičko lice, koje posjeduje stručna znanja, samostalno i nezavisno u obavljanju vještačenja, koje je u radu je dužno da se pridržava zakona i drugih propisa, pravila struke i domaćih i međunarodnih važećih standarda, imenovano Rješenjem ministra pravde RS i upisano u Imenik vještaka koji vodi Ministarstvo pravde Republike Srpske (u daljem teksu Ministarstvo).
Zakonom o vještacima Republike Srpske se uređuju se uslovi za obavljanje poslova vještačenja, postupak imenovanja i razrješenja vještaka, postupak upisa i brisanja pravnih subjekata, kao i prava i obaveze lica koja obavljaju vještačenje. Vještak obavlja poslove vještačenja samostalno ili u ime državnog organa, republičkog organa uprave kao institucije koje u okviru zakonom propisanih ovlaštenja vrše poslove vještačenja, te u ime javne i privatne ustanove i privrednog društva koji su registrovani za poslove vještačenja. 
Neobično je da u definisanju pojma „VJEŠTAK“ nema dijela koji se odnosi na vještinu koju mora posjedovati vještak. Naime, ukoliko bi „... fizičko lice, koje posjeduje stručna znanja ...“ bilo vještak to bi u suštini bilo stručno lice, jer vještak mora posjedovati vještinu kao osnovu za rad. Primjera radi, koju struku treba da posjeduje vještak grafolog, imajući u vidu da ne postoji škola za školovanje grafologa? Posebno naglašavamo da vještak mora biti lice koje raspolaže vještinom jer i najstručnije osobe (doktori nauka) mogu biti osobe koje uopšte ne posjeduje vještinu, tako da npr. doktor nauka iz oblasti vozila dvotočkaša može biti lice koje ne umije da vozi ni bicikl, ni motocikl. Dalje je jasno da doktor nauka iz oblasti motornih vozila ne mora imati vozačku dozvolu niti mora znati da upravlja vozilima.
Vještačenje osim vještaka vrše i pravni subjekti koja ispunjavaju uslove propisane  zakonom, državni organi, republički organi uprave koji u okviru zakonom propisanih ovlaštenja vrše poslove vještačenja, te javne i privatne ustanove i privredna društva registrovana za poslove vještačenja.
Odredbe o provođenju vještačenja u građanskom parničnom postupku pravnog sistema Republike Srpske nalaze se u Glavi VI – DOKAZI I IZVOÐENJE DOKAZA Zakona o parničnom postupku Republike Srpske ("Sl. glasniku RS", br. 58 od 17. jula 2003, 85/03, 74/05, 63/07, 49/09, 61/13) /dalje u tekstu: ZPP/, konkretno, počev od člana 147. do čl. 162. pod nazivom „Vještaci“.
Dakle, s obzirom na zadani zakonski okvir vještaci, uz uviđaj, isprave, svjedoke i saslušanje stranaka predstavljaju samo jedno od dokaznih sredstava, pomoću kojih stranke dokazuju svoje navode tokom konkretnog parničnog postupka. ZPP ujedno predstavlja i supsidijarni izvor prava za pitanje provođenja dokaza vještačenjem koje drugi procesni propisi u području građanskog prava nisu drugačije, ili uopšte regulisali.
Dokazivanje je procesna aktivnost u kojoj parnične stranke poduzimaju parnične radnje u ispitivanju dokaznih sredstava radi utvrđivanja istinitosti njihovih tvrdnji i pretpostavki o činjenicima koje su bitne za primjenu prava. Dokazivanje potpada pod zajednički zadatak procesnih subjekata - i suda i stranaka. Premda su pravila o teretu dokazivanja u osnovi pravila materijalnog prava, u praksi ih je nemoguće promatrati odvojeno od postupka dokazivanja. 
Teret dokazivanja je dužnost procesnog subjekta da sudu pruži dokazna sredstva pomoću kojih se sud može uvjeriti u istinitost određene tvrdnje ili teze na kojoj počiva istaknuti zahtjev stranke. Stranke su dužne iznijeti činjenice na kojima temelje svoje zahtjeve i predložiti dokaze kojima se utvrđuju te činjenice. Sud je ovlašten utvrditi činjenice koje stranke nisu iznijele i izvesti dokaze koje stranke nisu predložile, samo ako posumnja da stranke idu za tim da raspolažu zahtjevima kojima ne mogu raspolagati, ako zakonom nije drugačije određeno, ali sud svoju odluku ne smije zasnovati na činjenicama i dokazima o kojima strankama nije data mogućnost da se izjasne.
Koje će činjenice uzeti kao dokazne, odlučuje sud prema svom uvjerenju, na osnovu savjesne i brižljive ocjene svakog dokaza zasebno i svih dokaza zajedno, a i na osnovu rezultata cjelokupnog postupka[footnoteRef:2]. ZPP je prihvatio sistem slobodne ocjene dokaza, uz neka ograničenja (član 12. st. 3. ZPP-a, član 221. ZPP-a, članovi 230.-231. ZPP-a).  [2:  Član 8. ZPP-a,
] 

Za to načelo, karakteristično je da sud odlučuje s obzirom na prilike konkretnog slučaja, ispitujući svojstva i kvalitet pojedinih dokaznih sredstava formirajući svoje zaključke induktivnom metodom. Nevezan strogim zakonskim pravilima, sud je dužan smatrati da je određena tvrdnja dokazana tek kad formira lično uvjerenje o njenoj istinitosti.
Dokazivanje obuhvata sve činjenice koje su važne za donošenje odluke. Koje će od predloženih dokaza izvesti radi utvrđivanja odlučnih činjenica, odlučuje (rješava) sud.
Vještaci su dokazno sredstvo, dok je vještačenje funkcija (djelovanje, djelatnost, zadatak, obaveza, dužnost, posao, rad) vještaka.
Obzirom na raširenost, vještaci kao dokazno sredstvo, dolaze u praksi odmah nakon dokaznog sredstva svjedocima, s time da rezultati vještačenja u dokaznom pogledu imaju apsolutnu prednost u odnosu na iskaz svjedoka, gotovo može se reći da imaju snagu izvjesnosti i objektivne istine.
U građanskom postupku (za razliku od prakse mnogih država) ne postoje vještaci tužitelja, vještaci tuženoga, već samo vještaci suda (sudski vještaci), koji mogu, ali i ne moraju biti stalni sudski vještaci. Ovo je bitno istaći jer se među vještacima često čuje izraz da „brane“ nalaz. Vještak je nezavisan od stranaka i njegov zadatak je da objasni nalaz ali nikako da ga „brani“, i da ne zastupa neku od strana u postupku.
Treba istaći da postojeći propisi regulišu pravnu stranu vještačenja, dok se vještačenje obavlja u skladu pravilima struke odnosno vještine, dakle „lege artis“.
Postoje razmišljanja da se materija vještačenja zakonski reguliše kao specifična djelatnost, po uzoru na advokaturu ili notarijat, te da se uz to urede osnovni postulati, opšta pravila i kodeks postupka vještačenja, do kojih bi subjekti svi trebali držati. To iz razloga što je uloga sudskih vještaka postala vrlo osjetljiva i značajna, iz razloga jer praktično o njihovoj stručnosti i ostalim ličnim kvalitetama naročito etičnosti, zavisi da li će neka stranka uspjeti u sporu ili će ga izgubiti.
Izbor osobe vještaka, naročito kad se ima u vidu i mogućnost da vještaci svoju ulogu i funkciju mogu zloupotrijebiti, ne bi smjelo biti prepušteno slučajnosti. Sudije bi u slučajevima, ako nema saglasnosti stranaka oko ličnosti vještaka, trebali imenovati vještaka čija je specijalnost najuže povezana sa predmetom vještačenja. Konkretno, među vještacima saobraćane struke, koji su tema ovog rada postoje različite specijalizacije, pa objektivno nije isto ako vještačenje saobraćajne nezgode u drumskom saobraćaju vrši vještak specijalizovan za željeznički ili poštanski sobraćaj. Shodno prethodnom sud bi trebao vještačenje povjeriti vještaku specijalizovanom za vještačenje saobraćajnih nezgoda u drumskom saobraćaju, koji posjeduje odgovarajuća specilistička znanja, računarske programe i iskustvo i vještine.
Donošenjem Zakona o vještacima  2017. godine predviđeno je da Primjedbe na rad vještaka mogu da podnesu sudije, tužioci, stranke i punomoćnici stranaka, državni organi, republički organi uprave, kao i druge institucije, odnosno ustanove.  Primjedbe se podnose Ministarstvu pravde RS. Primjedbe  kao i izjašnjenje vještaka, ministar dostavlja komisiji, radi razmatranja i predlaganja odgovarajućih mjera. Komisiju čine dva člana iz reda stručnjaka iz oblasti za koju se imenuje vještak i jedan član Komisije u ime Ministarstva.
Ovu „novinu“ u našem zakonu treba iskoristiti da se uspostavi kontrola i jednoobraznost u vještačenjima, da se vještaci, koji svoj posao rade čestito i u skladu sa vještinom, strukom i naukom, razdvoje od vještaka koji pišu naručena vještačenja u skladu sa željama stranaka i nalozima punomoćnika.
[bookmark: _Toc514016027][bookmark: _Toc81142485]IZVOĐENJE DOKAZA VJEŠTACIMA
Zakonodavac je nastojao ograničiti upotrebu ovog dokaznog sredstva od strane suda, pa je naglasak stavljen na inicijativu stranaka, kao i za ostale dokaze (član 147. ZPP), a ujedno je vještačenje u jednoj oblasti ograničeno na samo jednog vještaka (član 149. ZPP)[footnoteRef:3]. [3:  Ovakvo rješenje po mišljenju autora stvara probleme u praksi.] 

Ako je za izvođenje dokaza potrebno stručno znanje (i posebno vještina) kojima sud ne raspolaže, sud će na prijedlog stranke odrediti vještačenje. Stranka koja predlaže vještačenje dužna je u prijedlogu naznačiti predmet i obim vještačenja, te predložiti osobu koja će obaviti vještačenje.
Vještačenje po vještaku saobraćajne struke se određuje radi razješnjenja činjeničnih i tehničkih pitanja bitnih za donošenje odluke o krivici za nastanak nezgode. Ovo ne znači da će se vještak izjašnjavati o krivici, niti da će vještak utvrđivati kršenje propisa ili određivanje doprinosa za nastanak nezgode. Vještačenje se određuje kada sud ne posjeduje stručno znanje iz oblasti nauke, fizike, dinamike, tehnike i sl. a koje je neophodno radi utvrđenja ili razjašnjenja određenih činjenica bitnih za odlučivanje. 
Vještak, dakle, pomaže sudu pri utvrđivanju ili razjašnjenju određenih činjenica koje su važne za utvrđivanje istinitosti navoda koji su predmet dokazivanja tako što, na osnovu svog stručnog znanja, a posebno i na osnovu vještine, zapaža činjenice koje postoje u času suđenja i koje bi i sam sud mogao opažati kada bi raspolagao potrebnim znanjem, iznosi sudu ta zapažanja (nalaz), te daje zaključak o njihovom značaju, djelovanju i posljedicama[footnoteRef:4]. Vještak daje svoje mišljenje, ali to mišljenje sud mora dovesti u vezu sa drugim dokazima i podvrći logičkoj kritici.  [4:  Građansko parnično procesno pravo, Zagreb. 1986., str. 434 i Dika - Čizmić, Komentar Zakona o parničnom postupku FBiH, Sarajevo, 2000., str. 433] 

Postoji određena dilema u praksi, da li parnični sud može kao dokaz koristiti nalaz i mišljenje vještaka o nekoj važnoj i spornoj činjenici koja se pojavljuje u konkretnoj parnici, koji je nalaz i mišljenje sačinjen u okviru i za potrebe nekog drugog npr. krivičnog postupka. Mišljenja smo da u pravilu može, ali pod uslovom da se radi o identičnim činjenicama, da su parnične stranke o tome suglasne, te da se strankama transparentno pruži mogućnost da raspravljaju o tom dokazu.
Izvedene dokaze sud prosuđuje po slobodnom uvjerenju, ali je dužan stečeno uvjerenje opravdati uvjerljivim i logičkim razlozima, da bi se moglo provjeriti ima li takvo uvjerenje pravnu i činjeničnu osnovu. [footnoteRef:5] [5:  Rev-2732/88 od 6.lipnja 1989 godine/.] 

U parničnom postupku, nije formalno obavezno provođenje dokaza vještacima, ali gotovo je jedinstven stav sudske prakse da strana koja propusti predložiti dokaz vještacima gubi spor prema pravilima o teretu dokazivanja.
[bookmark: _Toc514016028][bookmark: _Toc81142486]PREDMET VJEŠTAČENJA
Od posebnog je značaja određivanje predmeta i obima vještačenja. U praksi se vještaci vrlo često pozivaju samo da izvrše vještačenje, bez posebnog određenja predmeta i obima.[footnoteRef:6]  Neprecizno određivanje predmeta i obima vještačenja ili njihov potpuni izostanak, često su rezultiraju potrebom brojnih dopuna nalaza i mišljenja, a time i nepotrebnim produženjem trajanja postupka. Ovo se smatra propustom suda, jer zakon izričito propisuje ovu obavezu suda. [6:  (v. Zečević, Komentar Zakona o parničnom postupku, Sarajevo, 2004., str. 150).
] 

Saobraćajno - tehnička vještačenja se određuju radi razjašnjenja neke pravno relevantne sporne činjenice, a provode se kada je za tu aktivnost potrebno stručno znanje iz domena saobraćaja, tehnike i vještina.
U skladu sa stranačkim načelom, vještačenje sud određuje na prijedlog stranke. Stranka je obavezna navesti precizno obim i predmet vještačenja te predložiti ličnost vještaka. Sudija će imajući u vidu prijedlog stranaka donijeti rješenje kojim određuje predmet i obim vještačenja, tj. vještaku postavlja konkretna pitanja na koja ovaj treba dati odgovore. Vještak je dužan postupiti u skladu sa pravilima struke, vještine i postavljenim zadatkom, te primjeniti vještinu odnosno odgovarajuće naučne metode i iste obrazložiti u svom nalazu.
Vještak mora biti u mogućnosti da stvori sveobuhvatnu sliku o predmetu spora kako bi mogao sudu pomoći da utvrdi odnosno razjasni određene činjenice. Zbog toga se vještaku dozvoljava razmatranje spisa predmeta. Vještaku se u praksi uvijek daje spis na razmatranje, jer samo rješenje o vještačenju obično ne sadrži dovoljno podataka o predmetu spora. Međutim, uvid u spis je od naročitog značaja kada se nalaz i mišljenje ne mogu dati na osnovu pregleda stvari odnosno lica mjesta, jer stvari i tragovi više ne postoje, već na osnovu dokaza, iskaza svjedoka ili stranaka, koji se nalaze u spisu. Iz istog razloga predviđa se i ovlaštenje vještaka da strankama postavlja pitanja, a time i dužnost stranaka da vještaku daju potrebna razjašnjenja. Ako je u predmetu određeno vještačenje iz različitih oblasti od strane dva ili više vještaka, oni mogu jedan od drugog tražiti razjašnjenja neophodna za izradu njihovog nalaza i mišljenja.
Ako vještak treba da razgleda neki predmet radi vještačenja, a taj se predmet nalazi kod neke od stranaka, primjenjuju se odredbe o dužnosti predaje isprava (čl. 134. i 135.), pa će rješenjem sud naložiti stranci da u određenom roku preda predmet sudu ili da vještaku omogući da predmet pregleda. 
Vještak nije ovlašten da samostalno pribavlja bilo kakve dokaze koji se ne nalaze u spisu, ukoliko mu to sud na saglasan prijedlog stranaka isključivo ne naloži. U praksi se često dešava da pojedini vještaci samostalno prikupljaju „nedostajuću“ dokumentaciju, koje su stranke propustile predložiti u sporu. Važeći ZPP ne predviđa mogućnost izvođenja novih dokaza da bi se utvrdile okolnosti koje su od važnosti za stvaranje mišljenja vještaka. Ako bi vještak u svom nalazu i mišljenju ukazao da ne raspolaže određenim činjenicama koje su mu neophodne, moglo bi se eventualno dopustiti strankama da u skladu s odredbom člana 102. ZPP naknadno predlože izvođenje novih dokaza radi utvrđivanja tih činjenica, ali sud sam ne bi mogao određivati izvođenje novih dokaza. Ako imamo u vidu zakonske odredbe o predlaganju dokaza, vidimo da su stranke dužne najdocnije na pripremnom ročištu da iznesu sve činjenice na kojima zasnivaju svoje zahtjeve i da predlože sve dokaze koje žele izvesti u toku postupka, te da na pripremno ročište donesu sve isprave i predmete koje žele upotrijebiti kao dokaz.[footnoteRef:7] Izuzetno Stranke mogu u toku glavne rasprave iznositi nove činjenice i predlagati nove dokaze, samo ako učine vjerovatnim da ih bez svoje krivice nisu bile u mogućnosti iznijeti, odnosno predložiti na pripremnom ročištu. [7:  Član 77. ZPP
] 

Dakle, vještak je u parničnom postupku dužan vještačiti isključivo na osnovu dokaza koji su predloženi na pripremnom ročištu i koji se nalaze u spisu, a ako na osnovu tih dokaza nije moguće izvršiti vještačenje, sud je dužan postupiti u skladu sa odredbama pravila o teretu dokazivanja. U praksi se nažalost često dešava, ako vještak navede da nema dovoljno podataka za vještačenje, da sud predmet uputi narednom vještaku i tako dalje sve dok ne „nađe“  vještaka koji je spreman napisati nalaz bez dovoljno dokaza. 
[bookmark: _Toc514016029][bookmark: _Toc81142487]DOMEN RADA VJEŠTAKA
Na osnovu Rješenja suda kojim se određuje predmet vještačenja vještak će u skladu sa pravilima struke sačiniti nalaz i mišljenje. Bez obzira na navedeni obim i predmet vještačenja naveden u rješanju, vještačenje sadrži minimalno analizu podataka o:
· učesnicima nezgode;
· putu, saobraćajnoj signalizaciji i vremenu;
· povredama učesnika;
· vozilima i oštećenjima vozila;
· tragovima saobraćajne nezgode;
· brzini i dinamici kretanja vozila;
· vremensko prostornu analizu (neposredno prije, kao i u trenutku nastanka nezgode) mogućnosti izbjegavanja nezgode;
· kompatibilnosti oštećanja i sudarnog procesa;
Na osnovu naprijed navednih analiza  podataka vještak će sačiniti nalaz i iznijeti svoje mišljenje o toku nastanka nezgode. Mišljenje koje vještak iznosi treba biti oslobođeno komentarisanja pravnih propisa,  ali to ne znači da ih vještak neće primjenjivati. Vještak neće na neposredan način tumačiti pravne norme, ali u svom radu je neophodno da ima visok stepen poznavanja istih i da ih pravilno primjenjuje. 
Vještak saobraćajne struke pored vještine, poznavanja naučnih principa i dostignuća iz oblasti fizike, matematike i drugih prirodnih nauka, mora imati izražena stručna znanja iz oblasti regulisanja saobraćaja, projektovanja saobraćajnica, izrade i karakteristika vozila, postavljanja i važenja saobraćajne signalizacije i sl.
Iz prethodnog vidimo da npr. na pitanje važenja određenog saobraćajnog znaka zajednički daju odgovor i sud i vještak, pri čemu je zadatak vještaka da utvrdi da li je postavljeni saobraćajni znak izrađen i postavljen u skladu sa tehničkim standardima koje propisuje Pravilnik o saobraćajnoj signalizaciji (materijal, boja, refleksija, oblik, visina, vidljivost i sl.), a zadatak suda je da tehničke činjenice koje utvrdio vještak podvede pod važenje i značenje konkretne pravne norme. Ovaj odnos se može posmatrati i kao odnos forme i sadržine. Vještak je taj koji sudu daje znanje o tehničkim detaljima sadržine određene činjenice, a sud je taj koji tu suštinu formalizuje i uobličava u skladu sa postojećim saobraćajnim propisima.
Analiza saobraćajne nezgode je analiza okolnosti i uslova pod kojima se nezgoda dogodila, i pod kojim okolnostima bi mogla biti izbjegnuta i to je osnovni zadatak vještaka. Ova analiza nužno u sebi sadrži i odgovore na neka pravna pitanja, a naročito pitanja koja se odnose na primjenu tehničkih standarda puta, signalizacije, vozila i sl.
Zadatak suda bi bio da na osnovu takve analize vještaka utvrdi koji su to pravno relevantne činjenice. Sud bi na osnovu tih činjenica i drugih dokaza trebalo zaključiti o uzroku nastanka nezgode i posljedicama, odnosno o okolnostima i doprinosima učesnika za nastanak nezgode. 
[bookmark: _Toc81142488]Zadatak vještaku
Na osnovu prethodnog izlaganja minimalan zadatak vještaku saobraćajne struke u  rješenju suda bi trebao da glasi:
„Određuje se zadatak vještaku da na osnovu raspoložive dokumentacije u spisu i eventualnog izlaska na mjesto nezgode, izvrši analizu i da se izjasni o učesnicima nezgode; putu, saobraćajnoj signalizaciji i vremenu; eventualnim povredama učesnika; vozilima i oštećenjima vozila; tragovima saobraćajne nezgode; brzini i dinamici kretanja vozila; te da sačini vremensko prostornu analizu mogućnosti izbjegavanja nezgode (neposredno prije, kao i u trenutku nastanka nezgode); kao i da analizira način nastanka nezgode i kompatibilnost sudarnog procesa i nastalih oštećenja.“

[bookmark: _Toc514016030][bookmark: _Toc81142489]REZULTAT IZVOĐENJA DOKAZA VJEŠTACIMA - NALAZ I MIŠLJENJE VJEŠTAKA.
Po obavljenom vještačenju, vještak podnosi sudu pisani izvještaj o svom nalazu i daje mišljenje. Činjenice koje vještak sazna ili opazi istraživanjem u skladu sa pravilima nauke, struke ili vještine, predstavljaju nalaz. Vještak mora opisati predmet vještačenja, i to prema stanju predmeta u trenutku kada se postupak vještačenja provodi.
Nalaz i mišljenje vještaka, pored uvodnog dela u kome su dati osnovni podaci o nezgodi i učesnicima nezgode, i Nalaza u kome se analiziraju tehnički parametri nastanka, a posebno mogućnosti izbjegavanja nezgode, krunisan je mišljenjem, u kojem je neophodno da vještak objasni koji su to propusti učesnika nezgode, odnosno šta je to učesnik učinio, a nije trebalo da učini i/ili nije učinio, a bio je dužan da učini, a ako je to moguće da se izjasni i o tome koji su propusti učesnika stvarni uzroci nastanka nezgode a koji propusti su doprinosi nastanku nezgode, odnosno doprineli nastanku povreda, većim posledicama odnosno visini štete. Jasno definisanje propusta u velikoj mjeri olakšava stvaranje slike o značaju i veličini propusta učesnika nezgode i na taj način pomaže kreiranju pravilnih sudskih odluka.

Osnovna uloga saobraćajno-tehničkih vještaka, odnosi se na stručno tumačenje i analizu tragova (posljedica) saobraćajne nezgode, otkrivanje zakonitosti nastanka tragova i pouzdano utvrđivanje važnih okolnosti nastanka nezgode, uz obavezno davanje stručnog mišljenja. Vještak opredjeljuje propuste koji mogu biti: propusti vezani za stvaranje opasne situacije, propusti vezani za mogućnost izbegavanja nezgode, propusti vezani za eventualni doprinos težini posledica nezgode. Definisanje propusta od strane vještaka jeste definisanje različitosti ponašanja učesnika u nezgodi od učesnika u saobraćaju koji se ponaša u skladu sa pravilima saobaraćaja. Vještak se ne izjašnjava o propustima u smislu povrede konkretnih pravnih normi, ali njegov zadatak je da prvenstveno analizira iskazano ponašanje učesnika u nezgodi, a zatim da to ponašanje uporedi sa pravilnim ponašanjem. Ovde, istina, vještak ulazi djelom u primjenu prava, ali ako imamo u vidu da su saobraćajni inžinjeri ti koji su ovlašteni za obučavanje vozača i konstruisanje puteva, očigledno  je da posjeduju odgovarajuća znanja i za davanje takvog mišljenja. Ipak radi nepovredivosti prava na nezavisnost i samostalnost sudova, takvo mišljenje sud ne mora prihvatiti.
Sud će sačinjenji pisani nalaz i mišljenje dostaviti strankama prije ročišta na kojem će se o njima raspravljati. Vještak uvijek mora usmeno na raspravi pred sudom, iznijeti svoj nalaz i obrazložiti svoje mišljenje (načelo neposrednosti izvođenja dokaza). 
Na osnovu utvrđenih činjenica prikazanih u nalazu, vještak je dužan iznijeti svoje mišljenje o predmetu vještačenja. Vještak je, dakle, dužan sudu iznijeti i metode kojima se služio pri zapažanju činjenica, te pravila nauke odnosno vještine koja je primijenio. Ova dužnost vještaka da da obrazloženje svog mišljenja, odraz je prava suda i stranaka da rad vještaka podvrgnu analizi i kritici. To mišljenje mora biti jasno, dokumentovano i logički izloženo. Dužnost je vještaka da potpuno i precizno obrazloži svoje mišljenje, da se izjasni kako je došao do svoje ocjene, odnosno zaključka u vezi sa ispitanim i utvrđenim činjenicama.[footnoteRef:8]  [8:  Bojadžić, Pravoljub, O dokazu vještačenjem u parničnom postupku, Privredno-pravni priručnik broj 10/68
] 

Ako sud propusti da od vještaka zatraži, da se na traženje stranke izjasni o određenoj odlučnoj okolnosti u vezi s nalazom i mišljenjem, smatraće se da je toj stranci onemogućeno pravo na raspravljanje pred sudom. Ovakav propust suda se smatra bitnom povredom odredaba parničnog postupka.
Sud mora ocijeniti nalaz i mišljenje vještaka, prije svega u sadržajnom pogledu, tako da ga shvatiti i procijeni.
U postupku provođenja dokaza vještačenjem, stranke mogu stavljati prigovore na konkretan sadržaj nalaza i mišljenja vještaka, naročito ako su nalaz i mišljenje nejasni, nepotpuni, neobjektivni ili protivrječni. Stranka koja prigovara nalazu i mišljenju vještaka dužna je istaći konkretne primjedbe. Izjašnjenje parnične stranke o nalazu i mišljenju mora biti izričito, opredjeljeno i u njemu se mora tačno navesti u čemu se sastoji nestručnost vještaka. Prilikom ocjene primjedbi stranaka, sud mora obrazložiti zašto te primjedbe smatra neosnovanim. Ako u toku postupka prihvati primjedbe stranaka, sudu stoji na raspolaganju mogućnost za sanaciju propusta u vještačenju u rasponu od traženja dodatnih razjašnjenja od vještaka, do obnove postupka vještačenja sa drugim vještacima.
Ako su nalaz ili mišljenje nejasni, nepotpuni ili protivrječni, sud će pozvati vještaka da ih dopuni ili ispravi, uz napomenu o tome u kojem je smislu potrebno izvršiti dopunu ili ispravku, te će mu za to ostaviti naknadan rok. Ako se na samoj glavnoj raspravi na osnovu primjedbi stranaka, utvrdi da je nalaz nepotpun ili protivrječan, ili ako se vještak na ove primjedbe ne može izjasniti na samoj glavnoj raspravi, sud bi, na zahtjev stranke, morao naložiti vještaku da dostavi pisanu dopunu ili ispravku, te bi to bio opravdan razlog za odlaganje u smislu člana 112. st. 1. tačka 2. U tom slučaju, ponovo bi trebalo odrediti rok za dostavu dopune ili ispravke nalaza, imajući u vidu da one, kao i prvobitni nalaz, moraju biti dostavljene strankama najmanje osam dana prije održavanja sljedećeg ročišta za glavnu raspravu. Ako vještak ne postupi po pozivu suda, sud će postupiti kao da nalaz nije ni dostavljen, tj. odrediće drugog vještaka.
[bookmark: _Toc514016031][bookmark: _Toc81142490]KO SUDI, SUDIJA ILI VJEŠTAK?
U praksi, naročito u parničnim postupcima sa složenijim činjeničnim supstratom, gdje je pomoć vještaka u utvrđivanju činjenica neophodna i nezamjenjiva, vještak iznalazi i utvrđuje pravno relevantne činjenice, kao „premise minor“ za razrješavanje spora stranaka. Sudija u vršenju svoje funkcije, služeći se logičkim silogizmom utvrđene činjenične premise koje je utvrdio (i) vještacima supsumira pod pravna pravila kao „premise maior“, da bi u konačnici misaonim procesom sudije, izreka presude predstavljala konkluziju, koja čini izvor prava „inter pares“. Vještak u svojem radu primjenjuje naučne metode, pravila ljudskog iskustva i vještina, a sudija u suđenju logičke postulate. Sudija je u ocjeni dokaza slobodan, ali ga ipak vezuju pravila postupka i ljudske logike. Slobodno sudijsko uvjerenje znači diskreciono pravo da se na osnovi poznavanja stvari donose odluke.
Da li sud može drugačije utvrditi činjenice od onih na koje ukazuje vještak u svojem nalazu, odnosno da li je sud vezan nalazom i mišljenjem vještaka?
U teoriji procesnog prava gotovo da je jedinstveno mišljenje da je sud dužan podvrgnuti nalaz i mišljenje vještaka svojoj ocjeni, kao i svaki drugi provedeni dokaz. U daljnjoj razradi, dolazimo gotovo do apusurdne situacije, tj. da sud može kritički ocijeniti nalaz i mišljenje vještaka, kada mu upravo nedostaje ono neophodno stručno znanje zbog kojeg je određeno vještačenje. Ipak, rješenje tog paradoksa nalazimo u osnovnoj postavci svake pravne države, a to je nezavisnost sudova, jer presuda mora biti u skladu sa shvatanjem suda, koji snosi i odgovornost za svoju odluku.
Ujedno to je i odgovor na postavljeno pitanje ovog podnaslova. Međutim, što ako se sud ne složi sa konačnim nalazom i mišljenjem vještaka?
Priklanjamo se mišljenju da tada treba smatrati da je vještačenje neuspjelo, odnosno da je činjenica koja se trebala utvrditi vještacima, ostala neutvrđena i da sud treba postupiti prema pravilu o teretu dokazivanja.
[bookmark: _Toc81142491]Prijedlog izmjena
Uzimajući u obzir sve navedene probleme u praski koji se javljaju u primjeni navedenih propisa, autori ovog rada smatraju da bi se nekim narednim izmjenama postojećeg ZPP-a, trebala razmotriti mogućnost da svaka strana dostavlja predloženo vještačenja najkasnije na pripremnom ročištu i da se vještak samo poziva na glavnu raspravu kako bi obrazložio svoj nalaz i odgovorio na pitanja suprotne strane.
Ovakvo rješenje bi bilo ekonomično i u skladu sa stranačkim načelom. Stranke bi mogle odabrati kvalitetnog vještaka u koga imaju povjerenja, što bi podiglo kvalitet vještačenja. Druga strana bi bila u mogućnosti da angažuje svog vještaka te bi sud imao mogućnosti da suprotstavi međusobno dokaze i da donese odluku. Takođe, ovako urađeni nalazi bi bili dati pod zakletvom pa bi se izbjeglo i dostavljanje vansudski rađenih nalaza u kojima su vještaci faktički oslobođeni bilo kakve odgovornosti i mogućnosti izražavanja kritike i prigovora na iste.
Ovakva izmjena bi itekako ubrzala pripremna ročišta koja se u realnosti svode na „borbu“ za vještaka. Prema postojećem rješenju, stranka koja dobije vještaka čiji su stavovi približni stavu stranke je unaprijed dobila parnicu. Druga strana je faktički onemogućena da raspravlja i da ima pravo na jednako oružje. Kako se u dosadašnjoj praksi pokazalo, vještačenje je „krunski dokaz“ koji u 99% slučajeva odlučuje o tome kakva će biti odluka suda. 
[bookmark: _Toc514016032][bookmark: _Toc81142492]ZAKLJUČCI
Rezimirajući ovu temu možemo zaključiti da je uloga saobraćajno – tehničkog vještačenja u parničnom postupku neprocjenjivog značenja. Vještačenje, kao funkcija vještaka trebao bi biti egzaktan, empirijski rad baziran na nauci, struci odnosno vještini, oslobođen subjektivnosti i pristranosti, a da li je uvjek tako, vidimo kod praktičnog provođenja tog dokaza u brojnim parničnim postupcima.
Vještaci, moraju biti svjesni svoje velike odgovornosti koje imaju u parničnom postupku, tim više što praksa sudova pokazuje da se vrlo se rijeko događa, da sud ide protivno nalazu i mišljenju vještaka od kojeg je zatražio pomoć u utvrđivanju pojedine činjenice.
Na kraju moramo izreći pomalo gorku istinu, da je sudbina postavljenog tužbenog zahtjeva često u rukama vještaka, a ne kvalifikovanog i nezavisnog suda.
Rješenja ovog problema se ogledaju u profesionalizaciji vještaka, obavezi redovne godišnje edukacije, izmjeni zakonskih propisa i vraćanju suđenja u ruke sudije.





















[bookmark: _Toc514016033][bookmark: _Toc81142493]
LITERATURA
· [bookmark: _Toc81142494]Komentari zakona o praničnom postupku, 
· [bookmark: _Toc81142495]Građansko parnično procesno pravo, Zagreb. 1986., str. 434 i Dika - Čizmić, Komentar Zakona o parničnom postupku FBiH, Sarajevo, 2000., str. 433
· [bookmark: _Toc81142496]Komentar Zakona o parničnom postupku, Zečević, Sarajevo, 2004.ZPP
· [bookmark: _Toc81142497]Dokaz vještačenjem u parničnom postupku, Privredno-pravni priručnik broj 10/68 Pravoljub Bojadžić
· [bookmark: _Toc81142498]Definisanje i klasifikacija propusta učesnika saobraćajne nezgode, Krsto Lipovac, Dipl. Inž; Duško Pešić, Dipl. Inž; Milan Božović,Dipl. Inž. Stručni rad, Vrnjačaka banja 2009.
· Razgraničenje pravnih i saobraćajno - tehničkih pitanja kod nastanka opasne situacije, Milan Bane Stevović, advokat, Stručni rad, Perućac 2015.
· Vještaci - dokazno sredstvo u građanskom parničnom postupku, Nikola Opatić, sudac Županijskog suda u Velikoj Gorici, Stručni rad, Zagreb 2004.
· Domen rada vještaka saobraćajno tehničke struke, M. Vujanić D. Obradović, M. Božović, Stručni rad, Zlatibor 2012.
· Pravno pitanje i saobraćajano tehničko pitanje u sudskoj praksi, Vesna Stevović, Stručni rad, Zlatibor 2012.


	
	
	

	
	
	



